# Alexandra de Grècia (gran duquessa de Rússia)

### De Viquipèdia

Alexandra de Grècia, gran duquessa de Rússia (Corfú 1870 - Ilinskoie, Rússia 1891). Princesa de Grècia i de Dinamarca. Filla del rei Jordi I de Grècia i de la gran duquessa Olga de Rússia. Era néta del rei Cristià IX de Dinamarca i besnéta del tsar Nicolau I de Rússia.

El 1888 va ser compromesa amb el gran duc Pau de Rússia fill del tsar Alexandre II de Rússia i de la princesa Maria de Hessen-Darmstadt, casant-se l'any següent a Sant Petersburg.

Del matrimoni entre la princesa grega i el gran duc rus en nasqueren dos fills:

- SAI la gran duquessa Maria de Rússia nascuda a Sant Petersburg el 1890 i morta al castell de Mainau al llac de Constança el 1958. Es casà en primeres núpcies amb el príncep Guillem de Suècia, i en segones núpcies amb el príncep Putiatine.

- SAI gran duc Dimitri de Rússia nat a Ilinskoie el 1891 i mort el 1941 a Davos (Suïssa). Es casà amb Audrey Emery creada princesa Romanonovskaia-Iljinskaia.

El naixement del segon fill es produí en unes circumstàncies molt especials ja que nasqué abans d'haver complert el procés de gestació i en una propietat rural de l'interior de Rússia on tan sols fou possible trobar una comadrona local. El part es complicà i el 24 de setembre de 1891 Alexandra moria com a resultat de complicacions en el part.

Els seus fills quedaren sota la custòdia del gran duc Sergi de Rússia i de la gran duquessa Elisabet de Hessen-Darmstadt durant l'exili del gran duc Pau després de contraure matrimoni morganàticament.

El gran duc Dimitri participà en l'assassinat de Rasputín, fou exiliat a Georgia per la qualcosa pogué escapar de la Revolució russa.

Obtingut de "http://ca.wikipedia.org../../../a/l/e/Alexandra_de_Gr%C3%A8cia_%28gran_duquessa_de_R%C3%BAssia%29_bcec.html"

Categories: Grans Ducs de Rússia | Prínceps de Grècia

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Français
- Italiano
- Nederlands